দীর্ঘদিন ধরেই আড়ালে ছিলেন অপু বিশ্বাস। নানা জল্পনা কল্পনার অবসান ঘটিয়ে অবশেষে তিনি ফিরলেন-শাকিব খানের সন্তান আব্রাহাম খান জয়কে সঙ্গে নিয়ে। গতবছরের ২৭ সেপ্টেম্বর কলকাতার একটি ক্লিনিকে জন্ম হয় তাদের অপু-শাকিবের পুত্র সন্তানের। এর আগে ২০০৮ সালের ১৮ এপ্রিল শাকিব খানের বাসায় ঘরোয়া পরিসরে বিবাহ বন্ধনে আবদ্ধ হন বাংলা চলচ্চিত্রের এই জনপ্রিয় জুটি। এ সময় তাদের সঙ্গে উপস্থিত ছিলেন পরিবারের সদস্যরা। অপু বিশ্বাস নাম পরিবর্তন করে হন অপু ইসলাম খান। তবে, চলচ্চিত্রের কেরিয়ারের কথা ভেবে দুজনের সিদ্ধান্তেই বিষয়টি মিডিয়ায় গোপন রাখা হয় বলে জানান অপু বিশ্বাস।